Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 18965

e) Rövidített fejrészt, ”TTAAiiii CCCC MMYYGGgg (BBB)”, kell beilleszteni, hogy ezzel a számítógépes adatbázisokban elősegítsék a SNOWTAM automatizált feldolgozását. Ezeknek a szimbólumoknak az értelmezése az alábbi: TT = a SNOWTAM adatok azonosítója = SW; AA = az Államok számára kiosztott földrajzi azonosító: pl. LF - Franciaország, EG - United Kingdom (Egyesült Királyság) (lásd Location Indicators - Helységnév Azonosítók (Doc 7910), 2. Rész, A helységnév azonosítók jegyzéke); iiii = a SNOWTAM sorszáma négy számjeggyel; CCCC = a SNOWTAM által érintett repülőtér négybetűs helységnév azonosítója (lásd Location Indicators – Helységnév Azonosítók (Doc 7910); MMYYGGgg = a megfigyelés/mérés dátuma/időpontja, ahol: MM = hónap, például: 01 = január, 12 = december; YY = a hónap napja; GGgg = az időpont órája (GG) és percei (gg) UTC-ben; (BBB) = választható csoport, mely: egy korábban azonos számmal kiadott SNOWTAM tájékoztatás javítása esetén = COR. Megjegyzés.– a (BBB) esetén használt zárójelek jelzik azt, hogy ez a csoport választható (opcionális). Példa: A Zürich - ből érkezett 149-es számú SNOWTAM rövidített fejléce, melynek mérési/észlelési ideje november 7-e, 0620 UTC: SWLS0149 LSZH 11070620

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes